ప్రసన్న హరికృష్ణ

డా పులి ప్రసన్న హరికృష్ణ గౌడ్ తెలంగాణ రాష్ట్రానికి చెందిన విద్యావేత్త, అసిస్టెంట్ ప్రొఫెసర్, రాజకీయ నాయకుడు. ఆయన 2025 తెలంగాణ శాసనమండలికి జరిగిన ఎన్నికలలో ఉమ్మడి కరీంనగర్ - మెదక్- నిజామాబాద్ - ఆదిలాబాద్ జిల్లాల పట్టభద్రుల నియోజకవర్గం నుండి ఎమ్మెల్సీగా పోటీ చేశాడు.
జననం, విద్యాభాస్యం 
ప్రసన్న హరికృష్ణ  తెలంగాణ, రాజన్న సిరిసిల్ల జిల్లా, బోయినపల్లి మండలం,  గుండన్నపల్లి గ్రామంలో జన్మించాడు. ఆయన 1 నుండి 5వ తరగతి వరకు గుండన్నపల్లి గ్రామంలో,  6 నుండి 10వ తరగతి వరకు కోరెంలోని ప్రభుత్వ ఉన్నత పాఠశాలలో, ఇంటర్మీడియట్ వేములవాడలో, కరీంనగర్‌లో డిగ్రీ, మహబూబ్​నర్‌లో బీఈడీ పూర్తి చేసి ఉస్మానియా యూనివర్సిటీలో పీజీ పూర్తి చేసి వృక్ష శాస్త్రంలో పీహెచ్‌డీ పట్టా అందుకున్నాడు.

వృత్తి జీవితం 
ప్రసన్న హరికృష్ణ 2008లో ప్రభుత్వ ఉపాధ్యాయుడిగా ఉత్తీర్ణుడై తొలి పోస్టింగ్ బోటనీ జూనియర్ లెక్చరర్‌గా ఇచ్చోడ ప్రభుత్వ జూనియర్ కళాశాలలో 2008 నుండి 2011 వరకు,  2011 నుండి 2013 వరకు సిరిసిల్లలో ఆ తరువాత అసిస్టెంట్ ప్రొఫెసర్‌గా పదోన్నతి అందుకొని 2013 నుండి 2018 వరకు ఆదిలాబాద్ లోని ప్రభుత్వ డిగ్రీ కళాశాలలో, 2018 నుండి 2022 వరకు కరీంనగర్ ఎస్ఆర్ఆర్ డిగ్రీ కళాశాలలో ఆ తరువాత 2022 నుండి అక్టోబర్ 2024 వరకు గజ్వేల్​లోని ప్రభుత్వ మహిళా డిగ్రీ కళాశాలలో పని చేసి 2024 అక్టోబర్ 28న అసిస్టెంట్ ప్రొఫెసర్ ఉద్యోగానికి రాజీనామా చేశాడు.

ప్రసన్న హరికృష్ణ పోటీ పరీక్ష నిపుణుడిగా విన్నర్స్ పబ్లికేషన్స్ గౌరవ సలహాదారుగా, కోచింగ్ తరగతులు, కౌన్సెలింగ్, మార్గదర్శకత్వం రూపంలో వేల మంది విద్యార్థుల తయారీలో తన పాత్రను పోషించాడు.

రాజకీయ జీవితం
ప్రసన్న హరికృష్ణ రాజకీయాల పట్ల ఆసక్తితో అసిస్టెంట్ ప్రొఫెసర్ ఉద్యోగానికి రాజీనామా చేసి నిరుద్యోగులు, ఉద్యోగులు, యువత ఎదుర్కొంటున్న సమస్యలను పరిష్కరించడమే లక్ష్యంగా 2025 తెలంగాణ శాసనమండలికి జరుగుతున్న కరీంనగర్-మెదక్-నిజామాబాద్-ఆదిలాబాద్ పట్టభద్రుల నియోజకవర్గం నుండి మొదట్లో కాంగ్రెస్ టికెట్ ఆశించి, ఉమ్మడి నాలుగు జిల్లాలలో విస్తృతంగా ప్రచారం చేశారు. అయితే కాంగ్రెస్ పార్టీ టికెట్ నిరాకరించడంతో స్వతంత్ర అభ్యర్థిగా పోటీ చేయాలని నిర్ణయించుకొని నామినేషన్ పత్రాలను దాఖలు చేశాడు. ఆయనకు ఆ తరువాత బహుజన్ సమాజ్ పార్టీ బి ఫారం కేటాయించడంతో బీఎస్‌పీ అభ్యర్థిగా పోటీ చేశాడు. 

ప్రసన్న హరికృష్ణ బీఎస్‌పీ అభ్యర్థిగా పోటీ చేసి 60,419 ఓట్లు సాధించి మూడో స్థానంలో నిలిచాడు.

మూలాలు

బయటి లింకులు

వర్గం:తెలంగాణ వ్యక్తులు
వర్గం:తెలంగాణ రాజకీయ నాయకులు